open-index/open-wikipedia-markdown huggingface dataset:
Τέοντορ Ούλιχ

O **Θεόδωρος Ούλιχ**, γερμ. Theodor Uhlig (15 Φεβρυαρίου 1822 - 3 Ιανουαρίου 1853) από τον Οίκο των Βέττιν ήταν βιολιστής, συνθέτης και μουσικοκριτικός.

## Βιογραφία
Ήταν νόθος γιος του Φρειδερίκου-Αυγούστου Β΄ της Σαξονίας. Έμεινε ορφανός σε μικρή ηλικία και γρήγορα έδειξε το μουσικό του ταλέντο. Αυτό τον οδήγησε στο να γίνει βολιστής στην ορχήστρα της Δρέσδης σε ηλικία 19 ετών. Το επόμενο έτος, το 1842 ο Ρίχαρτ Βάγκνερ ήλθε στη δρέσδη για την πρεμιέρα της όπεράς του *Ριέντσι* και έμεινε στην πόλη ως διευθυντής της ορχήστρας του παρεκκλησίου. Όμως το 1849 συμμετείχε ηγετικά στην εξέγερση του Μαΐου και έτσι αναγκάστηκε να διαφύγει από την πόλη. 

Ο Ούλιχ στην αρχή ήταν αντίθετος με τον Βάγκνερ, αλλά γρήγορα έγινε παθιασμένος θαυμαστής του. Απτή απόδειξη αυτού είναι η μετεγγραφή της όπερας *Λόενγκριν* του Βάγκνερ για πιάνο. Υποστήριξε τον Βάγκνερ σε άρθρα περιοδικών. Ο Βάγκνερ έγραψε γι' αυτόν στην αυτοβιογραφία του ότι "κατανόησε με σαφήνεια και συμφώνησε τέλεια με τις τάσεις μου, όταν πολλοί μουσικοί, με ευρύτερη καλλιέργεια, θεωρούσαν τη μουσική μου σχεδόν απελπιστικά φρικτή."

## Πηγές
* Wagner, Richard, tr. J. Shedlock, Richard Wagner's Letters to his Dresden Friends, London, 1870
* Warrack, John and James Deaville, Uhlig, Theodor in Oxford Music Online, (subscription only, consulted 22.6.2010)
* Weiner, Marc A., Richard Wagner and the Anti-Semitic Imagination, Lincoln, Nebraska, 1997
* Pederson, Sanna, "Uhlig, Theodor," in The Cambridge Wagner Encyclopedia, ed. N. Vazsonyi (Cambridge University Press, 2013), 608-9.

## Παραπομπές


Κατηγορία:Οίκος των Βέττιν
Αλβέρτος της Σαξονίας (1828-1902)

Ο **Αλβέρτος** (γερμ. *Albrecht*, 23 Απριλίου 1828 - 19 Ιουνίου 1902) από τον Οίκο των Βέττιν ήταν βασιλιάς της Σαξονίας (1873-1902).

## Βιογραφία
Ο *Φρειδερίκος Αύγουστος Αλβέρτος Αντώνιος Φερδινάνδος Ιωσήφ Κάρολος Μαρία Βαπτιστής Νέπομουκ Γουλιέλμος Ιαβέριος Γεώργιος Φιδέλιος* ήταν το δεύτερο παιδί και ο πρωτότοκος γιος του Ιωάννη της Σαξονίας και της Αμαλίας Αυγούστας των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας.

## Οικογένεια
Νυμφεύτηκε το 1853 την Καρόλα των Βάσα, κόρη του Γουσταύου, Διαδόχου της Σουηδίας· δεν απέκτησαν απογόνους. Τον διαδέχθηκε ο αδελφός του, Γεώργιος.

## Παραπομπές


## Πηγές
* *Albert Herzog zu Sachsen: Die Wettiner in Lebensbildern. Styria-Verlag*, Graz/Wien/Köln 1995, ISBN 3-222-12301-2. (in German)
* Thomas Eugen Scheerer (Hrsg.): *Albert von Sachsen – Kronprinz, Soldat, König*. Militärhistorisches Museum der Bundeswehr, Dresden 2002. (in German)
* Arbeitskreis sächsische Militärgeschichte (Hrsg.): *Sibyllenort und König Albert von Sachsen: Sonderheft zum 100. Todestag von König Albert*. Arbeitskreis Sächsische Militärgeschichte, Dresden 2003. (in German)

## Εξωτερικοί σύνδεσμοι
* 

Κατηγορία:Οίκος των Βέττιν
Κατηγορία:Διάδοχοι της Σαξονίας
Μαξιμιλιανός της Σαξονίας

Με το όνομα **Μαξιμιλιανός της Σαξονίας** είναι γνωστά τα παρακάτω πρόσωπα:

* Μαξιμιλιανός της Σαξονίας (1759-1838), διάδοχος της Σαξονίας.
* Μαξιμιλιανός της Σαξονίας (1870-1951), πρίγκιπας της Σαξονίας.
Γεώργιος της Σαξονίας (1893-1943)

Ο **Γεώργιος** (γερμ. *Georg*, 15 Ιανουαρίου 1893 - 14 Μαΐου 1943) από τον Οίκο των Βέττιν ήταν διάδοχος της Σαξονίας (1904-23). Έγινε Καθολικός ιερέας και Ιησουίτης.

## Βιογραφία
Ο *Φρειδερίκος Αύγουστος Γεώργιος Φερδινάνδος Αλβέρτος Κάρολος Αντώνιος Παύλος Μάρκελλος* ήταν ο πρωτότοκος γιος του Φρειδερίκου Αυγούστου Γ΄ της Σαξονίας και της Λουίζας των Αψβούργων-Λωρραίνης, κόρης του Φερδινάνδου Δ΄ της Τοσκάνης.

Σπούδασε φιλοσοφία και θεολογία. Το 1923 αποποιήθηκε των δικαιωμάτων του ως διαδόχου της Σαξονίας και έγινε Ιησουίτης ιερέας.

## Παραπομπές


## Πηγές
* *Der Königlich Sächsische Militär-St. Heinrichs-Orden 1736–1918*, Ein Ehrenblatt der Sächsischen Armee, Wilhelm und Bertha von Baensch-Stiftung, Dresden, 1937, p.558

## Εξωτερικοί σύνδεσμοι
* 

Κατηγορία:Οίκος των Βέττιν
Κατηγορία:Διάδοχοι της Σαξονίας
Χαριτωνίδης

Το ελληνικό επώνυμο **Χαριτωνίδης** μπορεί να αναφέρεται σε κάποιο από τα παρακάτω πρόσωπα:

* Γιάννης Χαριτωνίδης (γενν. 1978), πετοσφαιριστής
* Διονύσιος Χαριτωνίδης, το κατά κόσμον όνομα του Πατριάρχη Κωνσταντινουπόλεως **[[Πατριάρχης Διονύσιος Ε΄|Διονυσίου Ε΄]]** (19ος αι.)
* Κώστας Χαριτωνίδης (γενν. 1954), αθλητής και προπονητής της πετοσφαίρισης
* Λάζαρος Χαριτωνίδης (γενν. 1989), ποδοσφαιριστής
* Σεραφείμ Χαριτωνίδης (20ός αι.), αρχαιολόγος
* Χαρίτων Χαριτωνίδης (1878-1954), κλασικός φιλόλογος και Ακαδημαϊκός

Κατηγορία:Ελληνικά επώνυμα
Βουτσινάς

Το ελληνικό επώνυμο **Βουτσινάς** μπορεί να αναφέρεται σε κάποιο από τα παρακάτω πρόσωπα:

* Ανδρέας Βουτσινάς (1932-2010), θεατρικός σκηνοθέτης
* Γεώργιος Βουτσινάς (1874-1938), δημοσιογράφος, διευθυντής εφημερίδας και νομάρχης
* Γρηγόρης Βουτσινάς (γενν. 1991), δρομέας
* Ιωάννης Βουτσινάς (1834-1902), λόγιος έμπορος και δημοσιογράφος
* Παναγιώτης Βουτσινάς (1899-1975), πολιτικός μηχανικός

## Δείτε επίσης
* Εύη Boυτσινά (1950-2013) 

Κατηγορία:Ελληνικά επώνυμα
Ιβάν της Βουλγαρίας

Ο **Ιβάν Β΄**, βουλγαρικά: Иван II, ή Йоан II, Ιοάν Β΄, επίσης αριθμημένος ασυνεπώς ως Ιβάν Δ΄ ή Ιοάν Δ΄ (πριν το 1290 - πριν το 1330), από τον Οίκο του Σμίλετς, κυβέρνησε ως αυτοκράτορας (τσάρος) της Βουλγαρίας από το 1298 έως το 1299. Η ημερομηνία της γέννησής του δεν είναι γνωστή, αλλά πιθανόν αυτή να είναι όχι πολύ νωρίτερα από το 1290. Απεβίωσε ως μοναχός στην εξορία πριν το 1330.

## Βιογραφία
Ο Ιβάν Β΄ διαδέχθηκε τον πατέρα του Σμίλετς ως αυτοκράτορας στην Τάρνοβο το 1298. Ο νέος ηγέτης ήταν ένα παιδί και η κυβέρνηση ήταν στα χέρια της μητέρας του, της ανώνυμης κόρης του σεβαστοκράτορα Κωνσταντίνου Παλαιολόγου, ανιψιάς του Μιχαήλ Η΄ Παλαιολόγου και γνωστή απλά ως "Σμίλτσενα" ("γυναίκα του Σμίλετς"). Η χήρα αυτοκράτειρα προφανώς νίκησε τους αδελφούς τού Σμίλετς, τους Ράντοσλαβ και Βόισιλ, οι οποίοι κατέφυγαν στην Κωνσταντινούπολη και τέθηκαν στη Ρωμαϊκή υπηρεσία. Για να αντιμετωπίσουν αυτή την απειλή και την εισβολή του Μογγόλου πρίγκιπα Τσάκα, η μητέρα του Ιβάν Β΄ αναζήτησε μία συμμαχία με τον Αλντιμίρ, αδελφό του πρώην ηγεμόνα Γεωργίου Α΄ της Βουλγαρίας. Έτσι ο Αλντιμίρ νυμφεύτηκε με την κόρη του Σμίλετς, τη Μαρίνα (Μαρία) και, αν αυτό δεν είχε συμβεί ήδη, του δόθηκε ο τίτλος του δεσπότη και μία εκτεταμένη γαιοκτησία γύρω από το Κραν. Το 1299 η βουλγαρική κυβέρνηση προσπάθησε ανεπιτυχώς να κάνει μια συμμαχία με τον Στέφανο Ούρος Β΄ ''Μιλούτιν'' της Σερβίας, με εξαίρεση την προβλεπόμενη εναρμόνιση του τελευταίου με τον Ανδρόνικο Β΄ Παλαιολόγο Αυτοκράτορα των Ρωμαίων.

Οι αντιβασιλείς του Ιβάν Β΄ δεν ήταν σε θέση να ενισχύσουν τη θέση τους και εγκατέλειψαν το Τάρνοβο στον Τσάκα, που εγκαταστάθηκε εκεί ως τσάρος το 1299. Ο Ιβάν και η ακολουθία του εγκαταστάθηκαν στην γαιοκτησία του Αλντιμίρ· μάλλον έμειναν εκεί ακόμη και μετά την ανάρρηση του Θεόδωρου-Σβετοσλάβ στο θρόνο, το 1300. Το 1305 η μητέρα του Ιβάν Β΄ ήταν σε διαπραγματεύσεις με τη Βυζαντινή κυβέρνηση στην Κωνσταντινούπολη για λογαριασμό του Αλντιμίρ ή του γιου της· όμως με την υποταγή του Αλντιμίρ στον ανιψιό του Θεόδωρο-Σβέτοσλαβ το ίδιο έτος, οι αναφορές στην οικογένεια παύουν από τις πηγές.

Ο Ιβάν Β΄ πέρασε το υπόλοιπο της ζωής του ως εξόριστος στην Κωνσταντινούπολη, με το όνομα Ιωάννης Κομνηνός Δούκας Άγγελος Βρανάς Παλαιολόγος και λίγο πριν αποβιώσει, έγινε μοναχός με το όνομα Ιωάσαφ. Απεβίωσε πριν το 1330.

## Παραπομπές


## Πηγές
* John V. A. Fine, Jr., *The Late Medieval Balkans*, Ann Arbor, 1987.

## Εξωτερικοί σύνδεσμοι
* Λεπτομερής κατάλογος των βουλγάρων ηγεμόνων 

Κατηγορία:Τσάροι της Βουλγαρίας
Κάρολος της Κουρλάνδης

Ο **Κάρολος** (γερμανικά: *Karl*, 13 Ιουλίου 1733 - 16 Ιουνίου 1796) από τον Οίκο των Βέττιν ήταν δούκας της Κουρλάνδης.

## Βιογραφία
Ο *Κάρολος Χριστιανός Ιωσήφ Ιγνάτιος Ευγένιος Φραγκίσκος Ιαβέριος* ήταν ο τρίτος γιος του Αυγούστου Γ΄ της Πολωνίας (Φρειδερίκου Αυγούστου Β΄ της Σαξονίας) και της Μαρίας Ιωσηφίνας της Αυστρίας, κόρης του Ιωσήφ Α΄ της Αγίας Ρωμαίκής Αυτοκρατορίας.

## Οικογένεια
Νυμφεύτηκε μυστικά το 1760 με τη Φραντσίσκα Κοβίν-Κρασίνσκα, κόρη του κόμη Στανίσουαφ Κορβίν-Κρασίνσκι. Ο γάμος ήταν μοργανατικός και η Φραντσίσκα έλαβε από τον Ιωσήφ Β΄ της Αγίας Ρωμαίκής Αυτοκρατορίας (μικρανιψιό του Ιωσήφ Α΄) τον τίτλο της πριγκίπισσας. Το ζεύγος είχε επιζών τέκνο:
* Μαρία Χριστίνα (1770 - 1851), παντρεύτηκε πρώτα τον Κάρολο Εμμανουήλ της Σαβοΐας-Καρινιάνο και έπειτα τον πρίγκιπα Ζυλ-Μαξιμιλιέν-Τιμπώ του Μονλεάρ. Γιος της ήταν ο:
** Κάρολος Αλβέρτος (1798 - 1849), Βασιλιάς της Σαρδηνίας. Γιος του ήταν ο:
*** Βίκτωρ Εμμανουήλ Β΄ (1820 - 1878), Βασιλιάς της Ιταλίας.

## Πηγές
* Heinrich Diederichs (1882), "Karl (Herzog von Kurland)", Allgemeine Deutsche Biographie (ADB) (in German), 15, Leipzig: Duncker & Humblot, pp. 297–298

## Παραπομπές


Κατηγορία:Οίκος των Βέττιν
Φραγκίσκος Ξάφερ της Σαξονίας

Ο **Φραγκίσκος Ιαβέρης** (γερμ. *Franz Xaver von Sachsen*, 25 Αυγούστου 1730 - 21 Ιουνίου 1806) από τον Οίκο των Βέττιν ήταν πρίγκιπας της Σαξονίας.

## Βιογραφία
Ο *Φραγκίσκος Ιαβέρης Αλβέρτος Αύγουστος Λουδοβίκος Βέννος* ήταν ο δευτερότοκος γιος του Αυγούστου Γ΄ της Πολωνίας (''Φρειδερίκου Αυγούστου Β΄ της Σαξονίας'') και της Μαρίας Ιωσηφίνας των Αψβούργων, κόρης του Ιωσήφ Α΄ της Αγίας Ρωμαϊκής Αυτοκρατορίας.

## Οικογένεια
Νυμφεύτηκε μυστικά το 1765 τη Μαρία Κιάρα Σπινούτσι, κυρία επί των τιμών της συζύγου του αδελφού του Φρειδερίκου Χριστιανού της Σαξονίας. Ο γάμος ήταν μοργανατικός και είχε (επιζώντα) τέκνα, στα οποία δόθηκε ο τίτλος του *κόμη/κόμισσας της [[Λουσατία|Λουσατίας]]*:
* *Λουδοβίκος* Ροβέρτος Ιωσήφ Ιαβέρης (1766 - 1782).
* *Κλάρα Μαρία* Αυγούστα Βεατρίκη (27 Μαρτίου - 18 Νοεμβρίου 1766), δίδυμη του Λουδοβίκου.
* *Ιωσήφ Ιαβέρης* Κάρολος Ραφαήλ Φίλιππος Βέννος (1767 - 1802).
* *Ελισάβετ Ούρσουλα* Άννα Κορδύλη Ιαβερία (1768 - 1844), παντρεύτηκε τον Ερρίκο ντε Πρεσσάκ, Δούκα του Εσκλινιάκ.
* *Μαρία Άννα* Βιολάντη Αικατερίνη Μάρθα Ιαβερία (1770 - 1845), παντρεύτηκε τον δον Παλούτσο Αλτιέρι, Πρίγκιπα του Οριόλο.
* *Βεατρίκη Μαρία* Φραγκίσκη Μπριγκίτα (1772 - 1806), παντρεύτηκε τον δον Ραφαέλε Ριάριο Σφόρτσα, Μαρκήσιο του Κορλέτο.
* Κυνιγόνδη Άννα Ελένη Μαρία Ιωσηφίνα (1774 - 1828), παντρεύτηκε τον δον Τζοβάννι Πατρίτσι Νάρο, Μαρκήσιο του Μοντόρο.
* Μαρία Χριστίνα Σαβίνα (1775 - 1837), παντρεύτηκε τον δον Καμίλο Μασσιμιλιάνο Μάσσιμο, Πρίγκιπα του Άρσολι.
* θνησιγενής γιος (22 Δεκεμβρίου 1777).
* *Καικιλία Μαρία* Αδελαΐδα Αυγουστίνα (1779 - 1781).

## Πηγές
* Staszewski, Jacek (1996), August III. Kurfürst von Sachsen und König von Polen (in German), Berlin: Akademie-Verlag, ISBN 3-05-002600-6.

## Παραπομπές


Κατηγορία:Οίκος των Βέττιν
Αλβέρτος Καζιμίρ του Τέσεν

Ο **Αλβέρτος Καζίμηρος** (γερμ. *Albert Kasimir*, 11 Ιουλίου 1738 - 10 Φεβρουαρίου 1822) από τον Οίκο των Βέττιν ήταν πρίγκιπας της Σαξονίας, δούκας του Τέσσεν και κυβερνήτης των Αυστριακών Κάτω Χωρών (1781-93).

## Βιογραφία
Ο *Αλβέρτος Καζίμηρος Αύγουστος Ιγνάτιος Πίος Φραγκίσκος Ιαβέρης* ήταν ο τέταρτος γιος του Αυγούστου Γ΄ της Πολωνίας (Φρειδερίκου Αυγούστου Β΄ της Σαξονίας), και της Μαρίας Ιωσηφίνας των Αψβούργων, κόρης του Ιωσήφ Α΄ της Αγίας Ρωμαϊκής Αυτοκρατορίας.

Ο Αλβέρτος Καζίμηρος έλαβε από την πεθερά του, Μαρία Θηρεσία της Αγίας Ρωμαϊκής Αυτοκρατορίας, τον τίτλο του *δούκα του Τέσσεν*. Είναι ο ιδρυτής της συλλογής *[[Αλμπερτίνα]]*, που στεγάζεται στο ομώνυμο μουσείο της Βιέννης και περιέχει πίνακες και σχέδια.

## Οικογένεια
Νυμφεύτηκε το 1766 τη Μαρία Χριστίνα των Αψβούργων-Λωρραίνης, κόρη της Μαρίας Θηρεσίας και του Φραγκίσκου Α΄ της Αγίας Ρωμαϊκής Αυτοκρατορίας. Απέκτησαν μία κόρη, που έζησε μία ημέρα:

* Μαρία Χριστίνα Θηρεσία (16 - 17 Μαΐου 1767).

Υιοθέτησαν τον ανιψιό της Μαρίας Χριστίνας:
* (υιοθετημένος) Κάρολος Λουδοβίκος της Αυστρίας (1771 - 1847), μετέπειτα Δούκας του Τέσσεν, στρατηγός της Αυστρίας.

## Πηγές
* Hanns Schlitter, Briefe der Erzherzogin Marie Statthalterin der Niederlande an Leopold II. nebst einer Einleitung zur Geschichte der französischen Politik Leopolds II. Gerold, Vienna 1896 on-line
* J. C. H. Blom: History of the Low Countries
* Guida Myrl Jackson-Laufer: Women Rulers Throughout the Ages: An Illustrated Guide
* Friedrich Weissensteiner: Die Töchter Maria Theresias. Bastei-Lübbe, Bergisch Gladbach 1996, ISBN 3-404-64145-0, p. 57–103
* Michael Erbe: Belgien, Niederlande, Luxemburg, 1993, ISBN 3-17-010976-6, p. 172–179
* Μουσείο Αλμπερτίνα της Βιέννης

## Αναφορές


Κατηγορία:Οίκος των Βέττιν
Κατηγορία:Αποδέκτες του Τάγματος του Λευκού Αετού (Πολωνία)
Κλήμης Βεγκέσλαος της Σαξονίας

Ο **Κλήμης Βεγκέσλαος** (γερμ. *Clemens Wenzeslaus*, 28 Σεπτεμβρίου 1739 - 27 Ιουλίου 1812) από τον Οίκο των Βέττιν ήταν πρίγκιπας της Σαξονίας, αρχιεπίσκοπος-εκλέκτορας της Τριρ (1768-1803), πρίγκιπας-επίσκοπος του Φράιζινγκ (1763-1768), πρίγκιπας-επίσκοπος του Ρέγκενσμπουργκ (1763-1769) και πρίγκιπας-επίσκοπος του Άουγκσμπουργκ (1768-1812).

## Βιογραφία
Ο *Κλήμης Βεγκέσλαος Αύγουστος Ουμβέρτος Φραγκίσκος Ιαβέρης* ήταν ο πέμπτος γιος του Αυγούστου Γ΄ της Πολωνίας (Φρειδερίκου Αυγούστου Β΄ της Σαξονίας) και της Μαρίας Ιωσηφίνας των Αψβούργων, κόρης του Ιωσήφ Α΄ της Αγίας Ρωμαϊκής Αυτοκρατορίας.

## Πηγές
* Potter, George R. The New Cambridge Modern History.

## Παραπομπές


Κατηγορία:Οίκος των Βέττιν
Κατηγορία:Αποδέκτες του Τάγματος του Λευκού Αετού (Πολωνία)
Κατηγορία:Αρχιεπίσκοποι της Τριρ
Ιωάννης της Σαξονίας (1801-1873)

:*Ο Ιωάννης, Βασιλιάς της Σαξονίας, να μη συγχέεται με τον [[Ιωάννης της Σαξονίας (1468-1532)|Ιωάννη, Εκλέκτορα της Σαξονίας]] ή με τον [[Ιωάννης της Σαξονίας (1498-1537)|Ιωάννη, Διάδοχο της Σαξονίας]]*.

Ο **Ιωάννης** (γερμ. *Johann*, 12 Δεκεμβρίου 1801 - 29 Οκτωβρίου 1873) του Οίκου των Βέττιν ήταν βασιλιάς της Σαξονίας (1854-1873).

## Βιογραφία
Ο *Ιωάννης Νέπομουκ Μαρία Ιωσήφ Αντώνιος Ιαβέριος Βικέντιος Αλοϋσιος Φραγκίσκος ντε Πάουλα Στανίσλαος Βερνάρδος Παύλος Φήλιξ Δάμασος* ήταν το έκτο παιδί και ο τρίτος γιος του Μαξιμιλιανού της Σαξονίας και της Καρολίνας των Βουρβόνων-Ισπανίας, κόρης του Φερδινάνδου της Πάρμα.

## Οικογένεια
Νυμφεύτηκε το 1822 την Αμαλία Αυγούστα των Βίττελσμπαχ, κόρη του Μαξιμιλιανού Α΄ Ιωσήφ της Βαυαρίας, και είχε εννέα τέκνα:
* *Μαρία* Αυγούστα Φρειδερίκη Καρολίνα Λουδοβίκα Αμαλία Μαξιμιλιανή Φραγκίσκη Νεπομυκήνη Ιαβερία (1827 - 1857), πέθανε από φυματίωση.
* Αλβέρτος (1828 - 1902), Βασιλιάς της Σαξονίας.
* Ελισάβετ (1830 - 1912), παντρεύτηκε πρώτα το Φερδινάνδο της Σαβοΐας, Δούκα της Γένουας, και μετά το Νικολό, Μαρκήσιο του Ραπάλλο.
* Φρειδερίκος Αύγουστος *Ερνέστος* Φερδινάνδος Γουλιέλμος Λουδοβίκος Αντώνιος Νέπομουκ Μαρία Βαπτιστής Ιαβέρης Βικέντιος (1831 - 1847), πέθανε από πορφύρα.
* Γεώργιος (1832 - 1904), Βασιλιάς της Σαξονίας.
* Μαρία *Σιδωνία* Λουδοβίκα Ματθίλδη Βιλελμίνη Αυγούστα Ιαβερία Βαπτιστή Νεπομυκήνη Βερενίκη Υακίνθη Θεοδότη (1834 - 1862), πέθανε από τύφο.
* Άννα (1836 - 1859), παντρεύτηκε το Φερδινάνδο Δ΄ της Τοσκάνης.
* Μαργαρίτα (1840 - 1858), παντρεύτηκε τον Κάρολο Λουδοβίκο της Αυστρίας.
* Σοφία (1845 - 1867), παντρεύτηκε τον Κάρολο Θεόδωρο εν Βαυαρία.

## Πρόγονοι

## Παραπομπές


## Πηγές
* Le livre d'or de l'ordre de Léopold et de la croix de fer, Volume 1 /Ferdinand Veldekens

## Εξωτερικοί σύνδεσμοι
* 

Κατηγορία:Οίκος των Βέττιν
Γεώργιος της Σαξονίας (1832-1904)

:*Να μη συγχέεται με τον [[Γεώργιος της Σαξονίας|Γεώργιο της Σαξονίας (1471 - 1539)]].*
Ο **Γεώργιος** (γερμ. *Georg von Sachsen*, 8 Αυγούστου 1832 - 15 Οκτωβρίου 1904) από τον Οίκο των Βέττιν ήταν βασιλιάς της Σαξονίας (1902 - 1904).

## Βιογραφία
Ο *Φρειδερίκος Αύγουστος Γεώργιος Λουδοβίκος Γουλιέλμος Μαξιμιλιανός Κάρολος Μαρία Νέπομουκ Βαπτιστής Ιαβέρης Κυριακός Ρωμανός* ήταν ο δευτερότοκος γιος του Ιωάννη της Σαξονίας και της Αμαλίας Αυγούστας των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας.

## Οικογένεια
Νυμφεύτηκε το 1859 τη Μαρία Άννα των Βέττιν-Σαξονίας-Κοβούργου & Γκότα, κόρη του Φερδινάνδου Β΄ της Πορτογαλίας, και είχε τέκνα:
* *Μαρία Ιωάννα* Αμαλία Φερδινάνδη Αντωνία Λουίζα Ιουλιανή (1860 - 1861).
* *Ελισάβετ Αλβερτίνα* Καρολίνα Σιδωνία Φερδινάνδη Λεοπολδίνη Αντωνία Αυγούστα Κλημεντίνη (1862 - 1863).
* Ματθίλδη (1863 - 1933).
* Φρειδερίκος Αύγουστος Γ΄ (1865 - 1932), Βασιλιάς της Σαξονίας.
* Μαρία Ιωσηφίνα (1867 - 1944), παντρεύτηκε τον 2ο εξάδελφό της Όθωνα, Αρχιδούκα της Αυστρίας.
* Ιωάννης Γεώργιος (1869 - 1938), Πρίγκιπας της Σαξονίας.
* Μαξιμιλιανός (1870 - 1951), Καθολικός ιερέας.
* Αλβέρτος (1875 - 1900), Πρίγκιπας της Σαξονίας.

## Πρόγονοι

## Παραπομπές


## Πηγές
* Hof- und Staatshandbuch des Königreichs Württemberg (in German). 1901. p. 73.

## Εξωτερικοί σύνδεσμοι
* 

Κατηγορία:Οίκος των Βέττιν
Φρειδερίκος Αύγουστος Γ΄ της Σαξονίας

Ο **Φρειδερίκος Αύγουστος Γ΄** (γερμ. *Friedrich August III*, 25 Μαΐου 1865 - 18 Φεβρουαρίου 1932) από τον Οίκο των Βέττιν ήταν βασιλιάς της Σαξονίας (1904 - 1918) και μετά τιτουλάριος βασιλιάς της Σαξονίας (1918 - 1932).

## Βιογραφία
Ο *Φρειδερίκος Αύγουστος Ιωάννης Λουδοβίκος Κάρολος Γουσταύος Γρηγόριος Φίλιππος* ήταν ο πρωτότοκος γιος του Γεωργίου της Σαξονίας και της Μαρίας Άννας των Βέττιν - Σαξονίας-Κοβούργου & Γκότα, κόρης του Φερδινάνδου Β΄ της Πορτογαλίας.

## Οικογένεια
Νυμφεύτηκε το 1891 τη Λουίζα των Αψβούργων-Λωρραίνης, κόρη του Φερδινάνδου Δ΄ της Τοσκάνης, και είχε τέκνα:
* Γεώργιος (1893 - 1943), διάδοχος αρχικά, μετά Ιησουίτης ιερέας.
* Φρειδερίκος Χριστιανός (1893 - 1968), Μάργραβος του Μάισσεν, τιτουλάριος βασιλιάς της Σαξονίας, επικεφαλής του κλάδου των Βέττιν-Σαξονίας.
* Ερνέστος Ερρίκος (1896 - 1971), Πρίγκιπας της Σαξονίας.
* Μαρία Αλίκη Καρόλα (1898), θνησιγενής.
* Μαργαρίτα Καρόλα (1900 - 1962), παντρεύτηκε τον Φρειδερίκο του Χοεντσόλλερν.
* Μαρία Αλίκη (1901 - 1990), παντρεύτηκε τον Φραγκίσκο Ιωσήφ του Χοεντσόλλερν-Έμντε.
* Άννα (1903 - 1976), παντρεύτηκε πρώτα τον Ιωσήφ Φραγκίσκο της Αυστρίας και μετά τον Ρεγκινάλντ Καζανγιάν.

## Πρόγονοι



## Πηγές
* *Le livre d'or de l'ordre de Léopold et de la croix de fer, Volume 1* / Ferdinand Veldekens.

## Αναφορές


Κατηγορία:Οίκος των Βέττιν
Κατηγορία:Διάδοχοι της Σαξονίας
Φρειδερίκος Χριστιανός του Μάισσεν

Ο **Φρειδερίκος Χριστιανός** (γερμ. *Friedrich Chrstian*, 31 Δεκεμβρίου 1893 - 9 Αυγούστου 1968) τουΟίκου των Βέττιν ήταν μαργράβος του Μάισσεν, τιτουλάριος βασιλιάς της Σαξονίας (1932-1968) και επικεφαλής του κλάδου των Βέττιν-Σαξονίας.

## Βιογραφία
Ο *Αλβέρτος Λεοπόλδος Φρειδερίκος Χριστιανός Άννων Σύλβεστρος Μακάριος* γεννήθηκε στη Δρέσδη. Ήταν το δεύτερο παιδί και ο δεύτερος γιος του Φρειδερίκου Αυγούστου Γ΄ της Σαξονίας και της Λουίζας των Αψβούργων-Λωρραίνης, κόρης του Φερδινάνδου Δ΄ της Τοσκάνης. Στην οικογένειά του ήταν γνωστός ως *Τία*.

Το 1968 απεβίωσε στο Σαμεντάν της Ελβετίας σε ηλικία 75 ετών.

## Οικογένεια
Νυμφεύτηκε το 1923 την *Ελισάβετ Ελένη* Μαρία Βαλέρια Φραγκίσκη Μαξιμιλιανή Αντωνία του Τουρν και Τάξις, κόρη του Αλβέρτου, 8ου Πρίγκιπα του Τουρν και Τάξις, και είχε πέντε τέκνα:
* Μαρία Εμμανουήλ (1926 - 2012).
* Μαρία Ιωσηφίνα (1928 - 2018).
* Μαρία *Άννα* Ιωσηφίνα (1929 - 2012), παντρεύτηκε το Ρομπέρτο ντε Αφίφ. 
* *Αλβέρτος* Ιωσήφ Μαρία Φραγκίσκος-Ιαβέρης (1934 - 2012). 
* *Ματθίλδη* Μαρία Ιωσηφίνα Άννα Ιαβερία (1936 - 2018), παντρεύτηκε τον *Ιωάννη Ερρίκο* Φρειδερίκο Βέρνερ Κορράδο Ραϊνέριο Μαρία της Σαξονίας-Κοβούργου-Γόθας-Κοχάρυ.

## Παραπομπές


## Πηγές
* Albert Herzog zu Sachsen: Die Wettiner in Lebensbildern, Styria-Verlag, Graz, Vienna and Cologne, 1995, ISBN 3-222-12301-2
* Bäsig, Frank-Michael: Friedrich Christian Markgraf von Meißen, Raute Verlag, Dresden, 1995, ISBN 3-9804584-0-7

Κατηγορία:Οίκος των Βέττιν
Ερνέστος Ερρίκος της Σαξονίας

Ο **Ερνέστος Ερρίκος** (γερμ. *Ernst Heinrich von Sachsen*, 9 Δεκεμβρίου 1896 – 14 Ιουνίου 1971) από τον Οίκο των Βέττιν ήταν πρίγκιπας της Σαξονίας.

## Βιογραφία
Ο *Ερνέστος Ερρίκος Φερδινάνδος Φραγκίσκος Ιωσήφ Όθων Μαρία Μιλτιάδης* ήταν ο δευτερότοκος γιος του Φρειδερίκου Αυγούστου Γ΄ της Σαξονίας και της Λουίζας των Αψβούργων-Λωρραίνης, κόρης του Φερδινάνδου Δ΄ της Τοσκάνης.

## Οικογένεια
Νυμφεύτηκε το 1921 τη Σοφία των Νασσάου, κόρη του Γουλιέλμου Δ΄ του Λουξεμβούργου, και είχε τέκνα:
* Ντέντο (1922 - 2009), Πρίγκιπας της Σαξονίας, άγαμος.
* Τίμο (1923 - 1982), Πρίγκιπας της Σαξονίας. Από τον πρώτο του γάμο με την Μάργκριτ Λούκας είχε γιο τον:
** Ρύντιγκερ (γενν. 1953, επικεφαλής του κλάδου των Βέττιν-Σαξονίας.
* Γκέρο (1925 - 2033), Πρίγκιπας της Σαξονίας, άγαμος.

## Πηγές
* Prinz Ernst Heinrich von Sachsen: Mein Lebensweg vom Königsschloss zum Bauernhof, 4th ed, Verlag der Kunst Dresden, Husum, 2010, ISBN 978-3-86530-015-7

## Παραπομπές


Κατηγορία:Οίκος των Βέττιν
Ναντίμ Χατζάρ

Ο **Ναντίμ Χατζάρ** (*[[λατινικό αλφάβητο]] : Nadim Hajjar, [[αραβικά]] :نديم حجار*), ήταν Λιβανέζος πρωταθλητής της αντισφαίρισης και ιατρός. Κόρη του η Μάγια Χατζάρ επίσης πρωταθλήτρια της αντισφαίρισης.

Πρωταθλητής Λιβάνου στο απλό το 1945, 1946, 1947, 1948 και το 1949. Στο διεθνές πρωτάθλημα του Λιβάνου ήταν φιναλίστ το 1956 στο απλό και διπλό αντρών. Είχε συμμετάσχει και στο Ρολάν γκαρός του 1956 όπου αποκλείστηκε στον πρώτο γύρο.

Στο κύπελλο Ντέιβις αγωνίστηκε για τον Λίβανο το 1957 και το 1959 έχοντας δύο ήττες σε δύο αγώνες που έδωσε. 

## Παραπομπές


Κατηγορία:Λιβανέζοι αθλητές της αντισφαίρισης
Αλβέρτος της Σαξονίας (1875-1900)

Ο **Αλβέρτος** (γερμ. *Albert von Sachsen*, 25 Φεβρουαρίου 1875 - 16 Σεπτεμβρίου 1900) του Οίκου των Βέττιν ήταν πρίγκιπας της Σαξονίας.

## Βιογραφία
Ο *Αλβέρτος Κάρολος Αντώνιος Λουδοβίκος Γουλιέλμος Βίκτωρ* ήταν το όγδοο παιδί και ο τέταρτος γιος του Γεωργίου της Σαξονίας και της Μαρίας Άννας, κόρης του Φερδινάνδου Β΄ της Πορτογαλίας. Γεννήθηκε στη Δρέσδη.

Το 1900 μία άμαξα τύπου *[[Φαέθων]]*, που οδηγούσε ο Μιχαήλ, Δούκας του Βιζέου, χτύπησε την άμαξα του Αλβέρτου τόσο βίαια, που αυτή ανατράπηκε και έπεσε μέσα σε ένα χαντάκι. Ο Αλβέρτος απεβίωσε από τα τραύματά του λίγες ώρες αργότερα σε ηλικία 25 ετών στο Βέλκαου της Άνω Σαξονίας.

Η φήμη ότι ο Μιχαήλ το έκανε επίτηδες δεν αποδείχθηκε. Επειδή δεν μπορούσε να προσδιοριστεί αν ήταν ατύχημα ή έγινε σκόπιμα, ο Μιχαήλ διέφυγε από δίκη στρατοδικείου, αλλά έπρεπε να παραιτηθεί από το στρατό της Σαξονίας, που υπηρετούσε και να εγκαταλείψει τη χώρα.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος των Βέττιν
Μαξιμιλιανός της Σαξονίας (1870-1951)

:*Να μη συγχέεται με τον προπάππο του, [[Μαξιμιλιανός της Σαξονίας (1759-1838)|Μαξιμιλιανό, Διάδοχο Πρίγκιπα της Σαξονίας]].*

Ο **Μαξιμιλιανός** (γερμ. *Maximilian*, 17 Νοεμβρίου 1870 - 12 Ιανουαρίου 1951) του Οίκου των Βέττιν ήταν πρίγκιπας της Σαξονίας και Καθολικός ιερέας.

## Βιογραφία
Ο *Μαξιμιλιανός Γουλιέλμος Αύγουστος Αλβέρτος Κάρολος Γρηγόριος Όθων* ήταν το έβδομο παιδί και ο τρίτος γιος του Γεωργίου της Σαξονίας και της Μαρίας Άννας, κόρης του Φερδινάνδου Β΄ της Πορτογαλίας.

Γεννήθηκε στη Δρέσδη και απεβίωσε το 1951 στο Φριμπούρ της Ελβετίας σε ηλικία 81 ετών.

## Πρόγονοι



## Πηγές
* "A Prince Ordained A Priest". *[[The New York Times|New York Times]]*. 1896-07-26. p. 1.

## Παραπομπές


Κατηγορία:Οίκος των Βέττιν
Ιωάννης Γεώργιος της Σαξονίας (1869-1938)

Ο **Ιωάννης Γεώργιος** (γερμ. *Johann Georg*, 10 Ιουλίου 1869 - 24 Νοεμβρίου 1938) του Οίκου των Βέττιν ήταν πρίγκιπας της Σαξονίας.

## Βιογραφία
Ο *Ιωάννης Γεώργιος Πίος Κάρολος Λεοπόλδος Μαρία Ιανουάριος Ανάκλητος* ήταν το έκτο παιδί και ο δευτερότοκος γιος του Γεωργίου της Σαξονίας και της Μαρίας Άννας, κόρης του Φερδινάνδου Β΄ της Πορτογαλίας.

## Οικογένεια
Νυμφεύτηκε το 1894 τη Μαρία Ισαβέλλα, κόρη του Φιλίππου της Βυρτεμβέργης· δεν απέκτησαν απογόνους.

Το 1904 απεβίωσε η Μαρία Ισαβέλλα και ο Ιωάννης Γεώργιος έκανε δεύτερο γάμο με τη Μαρία Ιμμακουλάτα των Βουρβόνων-Δύο Σικελιών, κόρη του Αλφόνσου, Κόμη της Καζέρτα· δεν απέκτησαν απογόνους.

## Πρόγονοι

## Παραπομπές


## Πηγές
* Darryl Lundy (10 May 2003). "Johann Georg Prinz von Sachsen". ThePeerage.com. Retrieved 2008-10-11.

## Εξωτερικοί σύνδεσμοι
* 

Κατηγορία:Οίκος των Βέττιν
Μαρία Εμμανουήλ του Μάισσεν

Ο **Μαρία Εμμανουήλ** (γερμ. *Maria-Emmanuel*, 31 Ιανουαρίου 1926 - 23 Ιουλίου 2012) του Οίκου των Βέττιν ήταν μαργράβος του Μάισσεν, τιτουλάριος βασιλιάς της Σαξονίας και επικεφαλής του κλάδου των Βέττιν-Σαξονίας.

## Βιογραφία
Ήταν το πρώτο παιδί και ο πρωτότοκος γιος του Φρειδερίκου Χριστιανού της Σαξονίας και της Ελισάβετ Ελένης του Τουρν και Τάξις, κόρης του Αλβέρτου του Τουρν και Τάξις.

## Οικογένεια
Νυμφεύθηκε το 1962 την Αναστασία των Ασκάνια, κόρη του Ευγένιου του Άνχαλτ (γιου του Εδουάρδου του Άνχαλτ)· δεν απέκτησαν απογόνους.

## Πηγές
* Montgomery-Massingberd, Hugh, Burke's Royal Families of the World, vol.1: Europe & Latin America, p.171

## Παραπομπές


Κατηγορία:Οίκος των Βέττιν
Το μυστικό της Βέρα Ντρέικ

***Το μυστικό της Βέρα Ντρέικ*** (πρωτότυπος τίτλος: ***Vera Drake***) είναι βρετανική ταινία του 2004 σε σκηνοθεσία και σενάριο του Μάικ Λι.

## Διανομή
*Ιμέλντα Στόντον ως Βέρα Ντρέικ
*Φιλ Ντέιβις ως Στάνλεϊ Ντρέικ 
*Ντάνιελ Μέις ως Σιντ Ντρέικ
*Έντι Μάρσαν ως Ρεγκ
*Σάλι Χόκινς ως Σούζαν Γουέλς
*Άλεξ Κέλι ως Έθελ Ντρέικ
*Σάντρα Βο ως Γκραν
*Τζιμ Μπρόντμπεντ ως δικαστής

## Βραβεία/Διακρίσεις
Στο φεστιβάλ της Βενετίας κέρδισε τον Χρυσό Λέοντα και το Volpi Cup καλύτερης ηθοποιού (Ιμέλντα Στόντον).

Στα βραβεία Όσκαρ ήταν υποψήφια στις κατηγορίες: Α' Γυναικείου Ρόλου (Ιμέλντα Στόντον), σκηνοθεσίας και πρωτότυπου σεναρίου. Στις Χρυσές Σφαίρες ήταν υποψήφια στην κατηγορία Α' Γυναικείου Ρόλου σε δραματική ταινία (Ιμέλντα Στόντον).

Στα βραβεία BAFTA κέρδισε στις κατηγορίες: Α' Γυναικείου Ρόλου (Ιμέλντα Στόντον), σκηνοθεσίας και σχεδιασμού κοστουμιών, ενώ ήταν υποψήφια και στις κατηγορίες: καλύτερης ταινίας, πρωτότυπου σεναρίου, Β' Ανδρικού Ρόλου, Β' Γυναικείου Ρόλου, μοντάζ, σχεδιασμού παραγωγής και μέικ απ.

Στα Βραβεία Ευρωπαϊκού Κινηματογράφου κέρδισε το βραβείο Α' Γυναικείου Ρόλου και ήταν υποψήφια για την καλύτερη ταινία.

## Παραπομπές


Κατηγορία:Ταινίες του 2004
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 2000
Κατηγορία:Βρετανικές δραματικές ταινίες
Κατηγορία:Ταινίες σε σκηνοθεσία Μάικ Λι
Κατηγορία:Νικητές Χρυσού Λέοντα
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Σωτήριος Σκαντζίκας

Ο **Σωτήριος Σκαντζίκας** ήταν Έλληνας αεροπόρος, υποσμηναγός της Ελληνικής Πολεμικής Αεροπορίας, ο οποίος εκτελέστηκε στις 30 Μαρτίου 1944, από την Γκεστάπο, στη διάρκεια της μεγάλης απόδρασης από το στρατόπεδο συγκέντρωσης Stalag Luft III, το οποίο βρισκόταν στο Ζάγκαν της Πολωνίας.

## Ιστορία
Ο Σκαντζίκας γεννήθηκε στην Αθήνα το 1921.

## Πηγές
# Πανελλήνιος Σύλλογος Οικογενειών Πεσόντων Αεροπόρων
# http://drixoutispanagiotis.blogspot.gr/2010/04/blog-post_7369.html

## Εξωτερικοί σύνδεσμοι
# Η Μεγάλη Απόδραση
# Σωτήριος Σκαντζίκας - Ένας Έλληνας στη Μεγάλη Απόδραση

Κατηγορία:Αντιστασιακοί του Β΄ Παγκοσμίου Πολέμου
Κατηγορία:Έλληνες στρατιωτικοί
Συνέλευση της Βόρειας Μακεδονίας

Η **Συνέλευση της Δημοκρατίας της Βόρειας Μακεδονίας** (Собрание на Република Северна Македонија) ή **Σομπράνιε** (Собрание) είναι το κοινοβουλευτικό αντιπροσωπευτικό όργανο των πολιτών της Βόρειας Μακεδονίας. Είναι το μόνο νομοθετικό όργανο της Βόρειας Μακεδονίας. Σύμφωνα με το Σύνταγμα, η Συνέλευση αντιπροσωπεύει τον λαό και έχει νομοθετική εξουσία. Αποτελείται από 120 βουλευτές, οι οποίοι εκλέγονται με αναλογική εκπροσώπηση από 6 εκλογικές περιφέρειες, εκ των οποίων 20 μέλη και 3 αναπληρωματικά μέλη που εκλέγονται από τη διασπορά, έδρες οι οποίες απονέμονται μόνο εάν η προσέλευση των ψηφοφόρων είναι επαρκής. Οι βουλευτές εκλέγονται για θητεία τεσσάρων ετών και δεν μπορούν να εκλεγούν εκ νέου. Η οργάνωση και η λειτουργία του ρυθμίζονται από το Σύνταγμα και τον Κανονισμό. Η έδρα της Συνέλευσης βρίσκεται στην πρωτεύουσα του κράτους, στα Σκόπια.

## Παραπομπές


## Εξωτερικοί σύνδεσμοι
* 

Βορεια Μακεδ
Συνελευση
Μαρμαρίτα

Η **Μαρμαρίτα** (Αραβικά: مرمريتا‎, Κλασικά Συριακά: ܡܪܡܪܝܬܐ‎) είναι χωριό της Βορειοδυτικής Συρίας με πληθυσμό 2,206 κατοίκων. Διοικητικά ανήκει στο Κυβερνείο Χομς. Οι κάτοικοι της είναι στην πλειοψηφία τους ορθόδοξοι Χριστιανοί και είναι ένας από τους μεγαλύτερους οικισμούς της *[[Κοιλάδα των Χριστιανών (Συρία)|κοιλάδας των χριστιανών]] (Wadi al-Nasarah)*. Πριν την έναρξη του συριακού εμφυλίου πολέμου αποτελούσε έναν από τους δημοφιλέστερους τουριστικούς προορισμούς της Συρίας.

## Ετυμολογία
Το όνομα *Μαρμαρίτα* προέρχεται από την Συριακή λέξη *Marmanitha* που σημαίνει "Σημείο με θέα". Πιθανώς πήρε αυτή την ονομασία λόγο της γεωγραφικής της θέσης που της επιτρέπει ανεμπόδιστη θέα στη Μεσόγειο Θάλασσα και τη πεδιάδα Ακκάρ του Λιβάνου.

## Ιστορία
Η περιοχή κατοικήθηκε πρώτη φορά κατά τον 6ο αιώνα μ.Χ. αλλά ο οικισμός καταστράφηκε ύστερα από ηφαιστειακή έκρηξη.Η σημερινή Μαρμαρίτα ιδρύθηκε στις αρχές του 17ου αιώνα από τέσσερις οικογένειες αγροτών από τον Λίβανο. Αυτές οι οικογένειες έχτισαν τέσσερις εκκλησίες (του Αγίου Ιωάννη, του Αγίου Σάββα, και του Αγίου Πέτρου). 
Στις 17 Αυγούστου 2013 ισλαμιστές αντάρτες τραυμάτισαν και σκότωσαν χριστιανούς στη Μαρμαρίτα και την γειτονική πόλη Αλ-Χουσν κατά την διάρκεια εορτασμών για την Κοίμηση της Θεοτόκου. Η Οργάνωση *Jund al-Sham* (Στρατιώτες του Λεβάντε) ανέλαβε την ευθύνη για την επίθεση. Αργότερα επιβεβαιώθηκε ότι οι αντάρτες υποχώρησαν στον Λίβανο ύστερα από συμπλοκή με τις Συριακές Ένοπλες δυνάμεις.

## Τουρισμός
350px|μικρογραφία|Καρναβάλι της Μαρμαρίτα, 2001
Η Μαρμαρίτα περιβάλλεται από μεγάλο αριθμό ιστορικών μνημείων. Το γνωστότερο από αυτά είναι το Κρακ των Ιπποτών, ένα φρούριο κτισμένο από σταυροφόρους μεταξύ των ετών 1150 και 1250 και είναι ένα από τα σημαντικότερα μνημεία μεσαιωνικής στρατιωτικής αρχιτεκτονικής στον κόσμο.
Από το 1972 διεξάγεται στην Μαρμαρίτα το ετήσιο καρναβάλι της πόλης. Περιλαμβάνει παρέλαση αρμάτων και μασκοφορεμένων χορευτών.
Ενώ το χωριό κατά τον χειμώνα δεν έχει περισσότερους από 2.500 κατοίκους τους θερινούς μήνες ο πληθυσμός αυξάνεται στους 25.000 με 30.000 καθώς αγρότες από τις τριγύρω περιοχές το επισκέπτονται με τις οικογένειες τους για να περάσουν εκεί το καλοκαίρι.
Το κοντινότερο αεροδρόμιο στο χωριό είναι το **Διεθνές Αεροδρόμιο Μπασίλ Αλ Άσαντ** το οποίο απέχει 93.1 χιλιόμετρα.

180px|μικρογραφία|δεξιά|Σύγχρονη εκκλησία στην Μαρμαρίτα

## Παραπομπές


Κατηγορία:Πόλεις της Συρίας
Κωνσταντίνος Κομνηνός Δούκας

Ο **Κωνσταντίνος Κομνηνός Δούκας Άγγελος** (περ. 1172 - μετά το 1242) από τον Οίκο των Αγγέλων ήταν κυβερνήτης της Ακαρνανίας & Αιτωλίας (1215-π. 1242). Αναφέρεται και ως Κωνσταντίνος Δούκας.

## Βιογραφία
Ήταν ο τέταρτος γιος του Ιωάννη σεβαστοκράτορος και της Ζωής Δούκαινας. Μεγαλύτεροι αδελφοί του ήταν οι Ισαάκ και Αλέξιος (μάλλον από πρώτη σύζυγο του πατέρα του) και ο νόθος Μιχαήλ Α΄ ιδρυτής του δεσποτάτου της Ηπείρου. Νεότερα αδέλφια του ήταν οι Θεόδωρος και Μανουήλ.

Δεν ξέρουμε πολλά για τη ζωή του. Μάλλον είναι ο Κωνσταντίνος Δούκας, που στις 12 Απριλίου 1204 -την παραμονή της πτώσης της Κωνσταντινούπολης από την Δ΄ Σταυροφορία- συναγωνίστηκε με τον Κωνσταντίνο Λάσκαρη για το Αυτοκρατορικό στέμμα. Περί το 1208 συνόδευσε τον εξάδελφό του και έκπτωτο Αυτοκράτορα Αλέξιο Γ΄ Άγγελο, που είχε ζητήσει καταφύγιο στην Αυλή της Ηπείρου, στο σουλτανάτο του Ρουμ. Από εκεί ο Αλέξιος Γ΄ με την υποστήριξη των Σελτζούκων, προσπάθησε ανεπιτυχώς (με τη μάχη του Μαιάνδρου) να ανακτήσει την Αυτοκρατορία στη Νίκαια.

Όταν ο Κωνσταντίνος επέστρεψε στην Ήπειρο, έγινε κυβερνήτης της Ακαρνανίας και Αιτωλίας με πρωτεύουσα τη Ναύπακτο, μάλλον μετά τη διαδοχή τού αδελφού του Θεοδώρου ως δεσπότη της Ηπείρου το 1215. Το επόμενο έτος συνόδευσε τον Θεόδωρο στην εκστρατεία του εναντίον της Βουλγαρίας. Η διακυβέρνηση τού Κωνσταντίνου ήταν επιτυχής, καθώς ανέκτησε τις Νέες Πάτρες (Υπάτη) και τη Λαμία από τους Λατίνους κυριάρχους τους. Η εξουσία του διαταράχθηκε από τη σύγκρουσή του με τον Ιωάννη Απόκαυκο επίσκοπο της Ναυπάκτου, ο οποίος διαμαρτυρήθηκε για την αυταρχική κυριαρχία αυτού και τις φορολογικές απαιτήσεις που ζητούσε από το λαό. Η διαμάχη κορυφώθηκε με την έκπτωση και την εξορία τού επισκόπου το 1220. Όμως το επόμενο έτος έγινε Σύνοδος με αντιπροσώπους των περισσότερων από τις κυριότερες επισκοπές της Ελλάδας και της Ηπείρου για την επίλυση του θέματος και ο Ιωάννης αποκαταστάθηκε στην επισκοπή. Οι σχέσεις των δύο ανδρών έγιναν εγκάρδιες, μάλιστα ο Απόκαυκος έγραψε ένα εγκώμιο προς τιμήν του Κωνσταντίνου.

Το 1225 ο Θεόδωρος κατέλαβε τη Θεσσαλονίκη και αυτοανακηρύχθηκε «αυτοκράτορας». Στα αδέλφια του Κωνσταντίνο και Μανουήλ έδωσε τον τίτλο του "δεσπότη". Οι μετέπειτα δραστηριότητες του Κωνσταντίνου δεν είναι σαφείς· μάλλον δεν συμμετείχε στην καταστροφική μάχη της Κλοκοτνίτσας το 1230, όπου ο Θεόδωρος αιχμαλωτίστηκε. Τότε ο Μανουήλ ανέλαβε «αυτοκράτορας» στη Θεσσαλονίκη και ο Κωνσταντίνος συνέχισε ως κυβερνήτης της Ακαρνανίας και Αιτωλίας. Το 1237 ο Θεόδωρος ελευθερώθηκε από τους Βουλγάρους και επέστρεψε. Ο Κωνσταντίνος τον υποστήριξε στο να λάβει πίσω την εξουσία του. Μνημονεύεται το 1242 για τελευταία φορά και πρέπει να απεβίωσε λίγο αργότερα. 

## Οικογένεια
Δεν γνωρίζουμε αν είχε νυμφευθεί ή αν είχε τέκνα.

## Αναφορές


## Πηγές
* Polemis, Demetrios I. (1968): *The Doukai: A Contribution to Byzantine Prosopography', The Athlone Press, Λονδίνο
* Varzos, Konstantinos (1984): *Η Γενεαλογία των Κομνηνών'', Τόμος Β΄ [The Genealogy of the Komnenoi, Volume II] (PDF) (in Greek). Thessaloniki: Byzantine Research Centre. σσ. 656–664

Κατηγορία:Δυναστεία των Αγγέλων
Κατηγορία:Βυζαντινοί του 13ου αιώνα
Τέλεριγκ

Ο **Τέλεριγκ **(βουλγαρικά: Телериг) ήταν ο ηγεμόνας της Βουλγαρίας μεταξύ του 768 και του 777.

Αν και ο Τέλεριγκ αναφέρεται για πρώτη φορά στις Βυζαντινές πηγές το 774, θεωρείται ως άμεσος διάδοχος του Πάγκαν, που δολοφονήθηκε το 768. Τον Μάιο του 774, ο Αυτοκράτορας του Βυζαντίου Κωνσταντίνος Ε΄ ξεκίνησε μια μεγάλη εκστρατεία εναντίον της Βουλγαρίας, ηγούμενος ενός τομέα του στρατού ξηράς και αποστέλοντας στόλο δύο χιλιάδων πλοίων που μετέφεραν ιππείς προς το δέλτα του Δούναβη. Ο στόλος αποβιβάστηκε στην περιοχή της Βάρνας, αλλά ο αυτοκράτορας δεν είχε δυναμικό πλεονέκτημα και ανεξήγητα υποχώρησε.

Λίγο αργότερα, οι δύο πλευρές υπέγραψαν ανακωχή με υπόσχεση την παύση των εχθροπραξιών. Ωστόσο, τον Οκτώβριο του 774 ο Τέλεριγκ έστειλε μια στρατιά από δώδεκα χιλιάδες άνδρες να επιτεθούν στην Βερζιτία στη Μακεδονία και να μεταφέρουν το πληθυσμό στη Βουλγαρία. Συλλέγοντας ένα μεγάλο στρατό ογδόντα χιλιάδες στρατιώτες, ο Κωνσταντίνος Ε΄ εξέπληξε τους Βουλγάρους και πέτυχε μια σαρωτική νίκη. Η επακόλουθη επίθεση στη Βουλγαρία απέτυχε, επειδή ο αυτοκρατορικός στόλος αντιμετώπισε αντίθετους ανέμους στη Μαύρη Θάλασσα.

Σε αυτό το σημείο ο Τέλεριγκ έστειλε ένα μυστικό απεσταλμένο στο Κωνσταντίνου Ε΄, που δηλώνει την πρόθεσή του να φύγει από τη Βουλγαρία και να αναζητήσουν καταφύγιο με τον αυτοκράτορα, και αναζητούσε διαβεβαιώσεις φιλοξενίας και ένα κατάλογο Βυζαντινών ανθρώπων που μπορούσαν να τον βοηθήσουν. Ο Τέλεριγκ κατάφερε να έχει τον αυτοκράτορα για να προδώσει τους δικούς του πράκτορες στη Βουλγαρία, που δεόντως στραγγαλίστηκαν και εκτελέστηκαν. Τα αναμενόμενα Βυζαντινά αντίποινα απέτυχαν να υλοποιηθεί καθώς ο Κωνσταντίνος Ε΄ πέθανε το 775. Παρά την προφανή επιτυχία, ο Τέλεριγκ έκρινε απαραίτητο να φύγει για τον νέο Βυζαντινό αυτοκράτορα Λέοντα Δ΄ τον Χάζαρο το 777. Η Βυζαντινή κυβέρνηση έδωσε στον Τέλεριγκ άσυλο και τον τίτλο του *[[Πατρίκιοι|πατρίκιου]]*. Ο Τέλεριγκ έγινε Χριστιανός με το όνομα Θεοφύλακτος και παντρεύτηκε μια ξαδέλφη της Αυτοκράτειρας Ειρήνης.

Η συλλογή Τζαφάρ Ταρίχ των Βουλγάρων του Βόλγα του 17ου αιώνα (αμφισβητούμενης γνησιότητας) αντιπροσωπεύει τον Ντιλγιαρέκ (δηλαδή τον Τέλεριγκ) ως γιο του πρώην κυβερνήτη Τέλες (δηλαδή τον Τέλετς).

## Τιμή
Το Νουνάτακ Τέλεριγκ στην νήσο Γκρίνουιτς στις Νότιες Νήσους Σέτλαντ της Ανταρκτικής ονομάζεται προς τιμήν του Τέλεριγκ της Βουλγαρίας.

## Φαντασία
Ο Τέλεριχ είναι ένας μεγάλος χαρακτήρας στο βιβλίο του Χάρρι Τάρτλντοουβ  "Νησιά στη Θάλασσα" (1989), μια σύντομη ιστορία εναλλακτικής ιστορίας. Αρχικά εμφανίστηκε ως *Εναλλακτικές λύσεις*, επεξεργασμένο από τον Ρόμπερτ Άνταμς. Ανατυπώθηκε στις *Αναχωρήσεις* και στις *Καλύτερες Ιστορίες Εναλλακτικής Ιστορίας του Εικοστού Αιώνα*.

## Δείτε επίσης
* Ιστορία της Βουλγαρίας
* Βούλγαροι

## Πηγές
* Μόσκο Μόσκοφ, *Imennik na bălgarskite hanove (novo tălkuvane)*, Σόφια 1988.
* Τζόρνταν Αντρέγιεφ, Ιβάν Λαζάροφ, Πλάμεν Παβλόφ, *Koj koj e v srednovekovna Bălgarija*, Σόφια 1999.
* (κύρια πηγή), Μπαχσί Ιμάν, *Djagfar Tarihi*, vol. III, Αρινμπούρκ 1997.

Κατηγορία:Βυζαντινοί Πατρίκιοι
Κατηγορία:Τσάροι της Βουλγαρίας
Κατηγορία:Οίκος του Ντούλο
Γλόμπος

[thumb|right|Ο [Κύρος Γρανάζης με τον Γλόμπο, *Κύρος Κρανκενστάιν* #166. Σχέδιο Καρλ Μπαρκς.]]
Ο **Γλόμπος** είναι χαρακτήρας κινουμένων σχεδίων της Ντίσνεϋ. Αποτελεί τον πιστό βοηθό και τον καλύτερο φίλο του δημιουργού του, Κύρου Γρανάζη. Εμφανίστηκε για πρώτη φορά στην ιστορία του Καρλ Μπάρκς *[[Ενοχλητικό Νιαούρισμα]]*, το Δεκέμβριο του 1956, χωρίς όμως να ξέρουμε πώς και γιατί δημιουργήθηκε. Από τότε θα εμφανιστεί σε πολλές άλλες ιστορίες, μεταξύ άλλων την ιστορία *[[Η Πρώτη Εφεύρεση]]* του Ντον Ρόσα, η οποία μας εξηγεί τη δημιουργία του Γλόμπου, σύμφωνα με τον συγγραφέα.

Ο Γλόμπος αποτελείται από ένα μεταλλικό σώμα, καθώς και δύο χέρια και δύο πόδια. Αρχικά, ο Γλόμπος είχε τροχούς για άκρα, όπως μαθαίνουμε στην ιστορία *[[Η Πρώτη Εφεύρεση]]*, οι οποίοι στη συνέχεια χρειάστηκε να αντικατασταθούν. Έχει επίσης έναν κίτρινο, φωτεινό γλόμπο ως κεφάλι (εξ ου και το όνομά του), που σε αρκετές ιστορίες σπάει και αλλάζεται. Η μυτερή του άκρη συχνά προκαλεί αντικείμενα να τρυπηθούν και, σε κάποιες περιπτώσεις, να δημιουργηθεί ένα νέο πρόβλημα.

## Υποσημειώσεις

Κατηγορία:Disney (χαρακτήρες κόμικς)
Κατηγορία:Φανταστικά ρομπότ
Ευνόμιος Κυζίκου

Ο **Ευνόμιος Κυζίκου** (πέθανε το 393) ήταν χριστιανός επίσκοπος στην Κύζικο.

## Βιογραφικά στοιχεία
Ο Ευνόμιος σπούδασε θεολογία στην Αλεξάνδρεια υπό τον Αέτιο Αντιοχείας, ο οποίος τον χειροτόνησε διάκονο. Το 360 έγινε επίσκοπος στην Κύζικο. Απετέλεσε έναν από τους ηγέτες της ριζοσπαστικής αρειανικής ομάδας των Ανόμοιων. Θεωρούσε πως ένα κτίσμα δεν είναι όμοιο με τον δημιουργό του, και ως εκ τούτου, ο Υιός Ιησούς Χριστός ως δημιούργημα ήταν *ανόμοιος* με τον Πατέρα Θεό. Ήταν ενάντια στη χρήση των όρων *ομοούσιος* που καθιερώθηκε από την Πρώτη Σύνοδο της Νίκαιας αλλά και *ομοιούσιος* που δέχονταν κάποιοι πιο μετριοπαθείς αρειανοί.

## Υποσημειώσεις

Κατηγορία:Αντιτριαδισμός
Κατηγορία:Αρειανισμός
Κατηγορία:Επίσκοποι του 4ου αιώνα
Κατηγορία:Μητροπολίτες Κυζίκου
Κατηγορία:Συγγραφείς του 4ου αιώνα
Ιωάννης Αδόλφος Α΄ της Σαξονίας-Βάισενφελς

Ο **Ιωάννης Αδόλφος Α΄**, γερμ. Johann Adolf I (2 Νοεμβρίου 1649 - 24 Μαΐου 1697) από τον Οίκο των Βέττιν ήταν δούκας της Σαξονίας-Βάισενφελς (1680-1697).

## Βιογραφία
Ήταν ο πρωτότοκος γιος του Αυγούστου, δούκα της Σαξονίας-Βάισενφελς και της Άννας-Μαρίας, κόρης του Αδόλφου Φρειδερίκου Α΄ δούκα του Μεκλεμβούργου.

## Οικογένεια
Νυμφεύτηκε πρώτα το 1671 την Ιωάννα-Μαγδαληνή των Βέττιν, κόρη του Φρειδερίκου-Γουλιέλμου Β΄ δούκα της Σαξονίας-Αλτεμβούργου και είχε τέκνα:
* Μαγδαληνή-Σίβυλλα 1673-1726, παντρεύτηκε τον Ιωάννη-Γουλιέλμο Γ΄ δούκα της Σαξονίας-Άιζεναχ.
* Ιωάννης-Γεώργιος 1677-1712, δούκας της Σαξονίας-Βάισενφελς.
* Ιωάννα-Βιλελμίνη 1680-1730.
* Χριστιανός 1682-1736 δούκας της Σαξονίας-Βάισενφελς.
* Άννα-Μαρία 1683-1731, παντρεύτηκε τον Έρντμαν Β΄ κόμη του Πρόμνιτς.
* Σοφία 1684-1752, παντρεύτηκε πρώτα τον Γεώργιο-Γουλιέλμο των Χοεντσόλερν μαργράβο του Βρανδεμβούργου-Μπαϊρόιτ και έπειτα τον Ιωσήφ Αλβέρτο, κόμη του Χόντιτς & Βόλφραμιτς.
* Ιωάννης-Αδόλφος Β΄ 1685-1746, δούκας της Σαξονίας-Βάισενφελς.
* Αύγουστος-Φρειδερίκος 1674-1675, Ιωάννης-Αδόλφος 1676, Φρειδερίκος-Γουλιέλμος 1681, ένας θνησιγενής γιος 1678, απεβίωσαν νήπια.

Το 1686 απεβίωσε η Ιωάννα-Μαγδαληνή και ο Ιωάννης-Αδόλφος Α΄ έκανε δεύτερο γάμο το 1692 με τη Χριστιανή-Βιλελμίνη του Μπύναου· ο γάμος ήταν μοργανατικός. Η νύφη έλαβε τον τίτλο της κόμισσας από τον βασιλιά της Γερμανίας· δεν απέκτησαν τέκνα.

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Εξωτερικοί σύνδεσμοι
* 

Κατηγορία:Οίκος των Βέττιν
Ιμέλντα Στόντον

Η **Ιμέλντα Στόντον** (, 9 Ιανουαρίου 1956) είναι Αγγλίδα ηθοποιός.

## Βιογραφία
Γεννήθηκε το 1956 και αποφοίτησε από τη Βασιλική Ακαδημία Δραματικής Τέχνης του Λονδίνου το 1976.

Έχει εμφανιστεί πολλές φορές στο θέατρο και έχει βραβευτεί τέσσερις φορές με το Βραβείο Λόρενς Ολίβιε.

Στον κινηματογράφο, έπαιξε το 1998 στην ταινία *[[Ερωτευμένος Σαίξπηρ]]* και κέρδισε με όλο το καστ το Βραβείο Σωματείου Ηθοποιών. Το 2004 πρωταγωνίστησε στην ταινία *[[Το μυστικό της Βέρα Ντρέικ]]* και κέρδισε BAFTA, Volpi Cup, και το βραβείο καλύτερης ηθοποιού από τα Βραβεία Ευρωπαϊκού Κινηματογράφου, ενώ προτάθηκε για Όσκαρ και Χρυσή Σφαίρα. Στη συνέχεια, έπαιξε το 2014 στην ταινία *[[Pride (ταινία 2014)|Pride]]* και προτάθηκε για BAFTA Β' Γυναικείου Ρόλου.

Έχει δώσει τη φωνή της σε ταινίες κινουμένων σχεδίων, όπως *[[Οι Κότες το 'Σκασαν]]*, *Paddington* και *Paddington 2*.
## Επιλεγμένη φιλμογραφία

## Παραπομπές


Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί μουσικού θεάτρου
Κατηγορία:Αγγλίδες ηθοποιοί φωνής
Κατηγορία:Βραβευμένες με BAFTA Α' Γυναικείου Ρόλου
Κατηγορία:Νικήτριες Κυπέλλου Βόλπι Καλύτερης Ηθοποιού
Κατηγορία:Απόφοιτοι της Βασιλικής Ακαδημίας Δραματικής Τέχνης
Ιωάννης Γεώργιος της Σαξονίας-Βάισενφελς

Ο **Ιωάννης-Γεώργιος**, γερμ. Johann-Georg (13 Ιουλίου 1677 - 16 Μαρτίου 1712) από τον Οίκο των Βέττιν ήταν δούκας της Σαξονίας-Βάισενφελς (1697-1712).

## Βιογραφία
Ήταν ο πρωτότοκος γιος του Ιωάννη-Αδόλφου Α΄ δούκα της Σαξονίας-Βάισενφελς και της Ιωάννας-Μαγδαληνής των Βέττιν, κόρης του Φρειδερίκου-Γουλιέλμου Β΄ δούκα της Σαξονίας-Αλτεμβούργου.

## Οικογένεια
Νυμφεύτηκε το 1698 με τη Φρειδερίκη-Ελισάβετ των Βέττιν, κόρης του Ιωάννη-Γεωργίου Α΄ δούκα της Σαξονίας-Άιζεναχ και είχε τέκνα:
* Ιωάννα-Μαγδαληνή 1708-1760, παντρεύτηκε τον Φερδινάνδο των Κέτλερ δούκα της Κουρλάνδης & Σαμιγκάλια. 
* Φρειδερίκη 1701-1706 απεβ. 5 ετών, Φρειδερίκη-Αμαλία 1712-1714 απεβ. 2 ετών, Ιωάννης-Γεώργιος 1702-1703 απεβ. 1 έτους, Ιωαννέττα-Βιλελμίνη 1704, ένας θνησιγενής γιος 1706.

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Εξωτερικοί σύνδεσμοι
* 

Κατηγορία:Οίκος των Βέττιν
Χριστιανός της Σαξονίας-Βάισενφελς

O **Χριστιανός**, γερμ. Christian (23 Φεβρουαρίου 1682 - 2 Ιουνίου 1736), από τον Οίκο των Βέττιν ήταν δούκας της Σαξονίας-Βάισενφελς (1712-1736).

## Βιογραφία
Ήταν ο δευτερότοκος (επιζών) γιος του Ιωάννη-Αδόλφου Α΄ δούκα της Σαξονίας-Βάισενφελς και της Ιωάννας-Μαγδαληνής των Βέττιν, κόρης του Φρειδερίκου-Γουλιέλμου Β΄ δούκα της Σαξονίας-Αλτεμβούργου.

## Οικογένεια
Νυμφεύτηκε το 1712 τη Λουίζα-Χριστίνα, κόρη του Χριστοφόρου-Λουδοβίκου Α΄ κόμη του Στόλμπερκ-Στόλμπερκ-Όρτενμπερκ· δεν απέκτησαν απογόνους.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Βέττιν
Ιωάννης Αδόλφος Β΄ της Σαξονίας-Βάισενφελς

Ο **Ιωάννης Αδόλφος Β΄**, γερμ. Johann-Adolf II (4 Σεπτεμβρίου 1685 - 16 Μαΐου 1746) από τον Οίκο των Βέττιν ήταν δούκας της Σαξονίας-Βάισενφελς (1736-1746).

## Βιογραφία
Ήταν ο τρίτος γιος του Ιωάννη-Αδόλφου Α΄ δούκα της Σαξονίας-Βάισενφελς και της Ιωάννας-Μαγδαλνής των Βέττιν, κόρης του Φρειδερίκου-Γουλιέλμου Β΄ δούκα της Σαξονίας-Άλτενμπουργκ.

## Οικογένεια
Νυμφεύτηκε πρώτα το 1721 την Ιωανέττα-Αντουανέττα-Ιουλιανή των Βέττιν, κόρη του Ιωάννη-Γουλιέλμου Γ΄ δούκα της Σαξονίας-Άιζεναχ. Απέκτησαν ένα γιο, που απεβίωσε 2 ετών το 1724.

Το 1726 απεβίωσε η πρώτη σύζυγός του και ο Ιωάννης-Αδόλφος Β΄ έκανε δεύτερο γάμο το 1734 με τη Φρειδερίκη των Βέττιν, κόρη του Φρειδερίκου Β΄ δούκα της Σαξονίας-Γκότα-Άλτενμπουργκ και είχε:
* Φρειδερίκη-Αδολφίνα 1741-1751 απεβ. 10 ετών· Κάρολος-Φρειδερίκος-Αδόλφος 1736-1737, Αύγουστος-Αδόλφος 1739-1740, Ιωάννης-Αδόλφος 1738, Ιωάννης-Γεώργιος-Αδόλφος 1740, απεβίωσαν νήπια.

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Εξωτερικοί σύνδεσμοι
* 

Κατηγορία:Οίκος των Βέττιν
Αύγουστος της Σαξονίας-Βάισενφελς (1650-1674)

Ο **Αύγουστος**, γερμ. August (3 Δεκεμβρίου 1650 - 11 Αυγούστου 1674) από τον Οίκο των Βέττιν ήταν πρίγκιπας της Σαξονίας-Βάισενφελς και κοσμήτορας του Συλλόγου του καθεδρικού του Μαγδεβούργου.

## Βιογραφία
Ήταν ο δευτερότοκος γιος του Αυγούστου δούκα της Σαξονίας-Βάισενφλες και της Άννας-Μαρίας, κόρης του Αδόλφου-Φρειδερίκου Α΄ δούκα του Μεκλεμβούργου.

## Οικογένεια
Νυμφεύτηκε το 1673 την Καρλόττα, κόρη του Φρειδερίκου λαντγκράβου της Έσσης-Έσβεγκε. Απέκτησαν ένα τέκνο που απεβίωσε κατά τη γέννησή του το 1674.

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

Κατηγορία:Οίκος των Βέττιν
Ερρίκος της Σαξονίας-Βάισενφελς-Μπάρμπι

Ο **Ερρίκος**, γερμ. Heinrich (29 Σεπτεμβρίου 1657 - 16 Φεβρουαρίου 1728) από τον Οίκο των Βέττιν ήταν πρίγκιπας της Σαξονίας-Βάισενφελς και κόμης του Μπάρμπι (1680-1728).

## Βιογραφία
Ήταν ο τέταρτος γιος του Αυγούστου δούκα της Σαξονίας-Βάισενφελς και της Άννας-Μαρίας, κόρης του Αδόλφου-Φρειδερίκου Α΄ δούκα του Μεκλεμβούργου.

## Οικογένεια
Νυμφεύτηκε το 1686 με την Ελισάβετ-Αλμπερτίνα των Ασκάνια, κόρη του Ιωάννη-Γεωργίου Β΄ πρίγκιπα του Άνχαλτ-Ντάσαου και είχε τέκνα:
* Φρειδερίκος-Ερρίκος 1692, 1711, διάδοχος, απεβίωσε 19 ετών.
* Γεώργιος-Αλβέρτος 1695-1739, κόμης του Μπάρμπι.
* Ερριέττα-Μαρία 1697-1719, απεβίωσε 22 ετών.
* Ιωάννης-Αύγουστος 1687-1688, Ιωάννης-Αύγουστος 1689, δίδυμοι γιοί θνησιγενείς 1690, θνησιγενή κόρη 1706.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Βέττιν
Γεώργιος Αλβέρτος της Σαξονίας-Βάισενφελς-Μπάρμπι

Ο **Γεώργιος-Αλβέρτος**, γερμ. Georg-Albrecht (19 Απριλίου 1695 - 12 Ιουνίου 1739) από τον Οίκο των Βέττιν ήταν πρίγκιπας της Σαξονίας-Βάισενφελς και κόμης του Μπάρμπι (1728-1739).

## Βιογραφία
Ήταν ο μόνος γιος του Ερρίκου κόμη του Μπάρμπι και της Ελισάβετ-Αλβερτίνας των Ασκάνια, κόρης του Ιωάννη-Γεωργίου Β΄ πρίγκιπα του Άνχαλτ-Ντέσσαου.

## Οικογένεια
Νυμφεύτηκε το 1721 την Αυγούστα-Λουίζα, κόρη του Χριστιανού-Ούλριχ Α΄ δούκα της Βυρτεμβέργης-Ελς. Δεν απέκτησαν τέκνα και διαζεύχθηκαν το 1732.

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Εξωτερικοί σύνδεσμοι
* 

Κατηγορία:Οίκος των Βέττιν
Αλβέρτος της Σαξονίας-Βάισενφελς

Ο **Αλβέρτος**, γερμ. Albrecht (14 Απριλίου 1659 - 9 Μαΐου 1692) από τον Οίκο των Βέττιν ήταν πρίγκιπας της Σαξονίας-Βάισενφελς.

## Βιογραφία
Ήταν ο πέμπτος γιος του Αυγούστου δούκα της Σαξονίας-Βάισενφελς και της Άννας-Μαρίας, κόρης του Αδόλφου-Φρειδερίκου Α΄ δούκα του Μεκλεμβούργου.

## Οικογένεια
Νυμφεύτηκε το 1687 τη Χριστίνα-Τερέζα του Λέβενσταϊν-Βέρτχαϊμ-Ρόχεφορτ και είχε τέκνο:
* Άννα-Χριστίνα 1690-1763.

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

Κατηγορία:Οίκος των Βέττιν
Φρειδερίκος της Σαξονίας-Βάισενφελς-Ντάμε

Ο **Φρειδερίκος**, γερμ. Friedrich (20 Νοεμβρίου 1673 - 16 Απριλίου 1715) από τον Οίκο των Βέττιν ήταν δούκας της Σαξονίας-Βάισενφελς-Ντάμε (1711-1715).

## Βιογραφία
Ήταν ο έκτος γιος του Αυγούστου δύκα της Σαξονίας-Βάισενφελς και της Ιωάννας-Βαλμπουργίας, κόρης του Γεωργίου-Γουλιέλμου κόμη του Λάινινγκεν-Βέστερμπουρκ.

## Οικογένεια
Νυμφεύτηκε το 1711 την Αιμιλία-Αγνή Ρόις, κόρη του Ερρίκου Α΄ κόμη του Σλάιτς· δεν απέκτησαν τέκνα.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Βέττιν